CONSILIUL LOCAL BREAZA                Anexa 3 la HCL nr. 46/30.03.2023
JUDETUL PRAHOVA                                              
                                                                                   
DOCUMENTAŢIA DE ATRIBUIRE
A.CAIETUL DE SARCINI AL ÎNCHIRIERII

I OBIECTUL ÎNCHIRIERII
	1.Oraşul Breaza, reprezentat prin primar-dl. Novac Bogdan Cristian, cu sediul în Breaza, str. Republicii, nr. 82B, cod fiscal  2845486 scoate la licitaţie publică un imobil (teren) în vederea închirierii.
2.Obiectul închirierii constă în transmiterea obligaţiei şi a dreptului de exploatare a terenului proprietate publică a oraşului Breaza, prevăzut la art.1 alin._____ din HCL nr. 46/30.03.2023, situat în orașul Breaza, str.____________________, nr._____, jud.Prahova, în vederea amplasării unui chioșc destinat difuzării presei și activităților comerciale complementare. 
	3.Imobilul este identificat în schiţa care constituie Anexa nr.____ la HCL nr. 46/30.03.2023.
II MOTIVELE CARE JUSTIFICA ÎNCHIRIEREA
	2.1.Motivele de ordin legislativ, economic, financiar şi social care impun închirierea imobilului:
	- prevederile art. 333-348 din OUG nr.57/2019 privind codul administrativ care reglementează că bunurile proprietate  publică a unităţilor administrativ teritoriale pot face obiectul unei închirieri; 
	- administrarea eficienta a domeniului public al Oraşului Breaza pentru atragerea de venituri suplimentare la bugetul local, crearea unor locuri de muncă, administrare judicioasa a domeniului public în scopul dezvoltării sociale și economice a oraşului; 
	- încasarea chiriei aferentă imobilului închiriat, ca preţ al închirierii.
III. CONDIŢII GENERALE ALE ÎNCHIRIERII
	3.1.Regimul bunurilor utilizate de chiriaş în derularea închirierii
		3.1.1.În derularea contractului de închiriere se va utiliza imobilul pus la dispoziţie chiriaşului în starea fizică prevăzută în procesul-verbal de predare.
		3.1.2.Terenul în suprafață de _____ m.p, aparține domeniului public al orașului Breaza.
		3.1.3. Chiriaşul este obligat să respecte condiţiile impuse de natura bunului imobil proprietate publică  în ceea ce priveşte protecţia mediului, stabilite conform legislaţiei în vigoare.
		3.1.4. Chiriaşul este obligat să asigure exploatarea eficace în regim de continuitate şi de permanenţă a imobilului proprietate publică a oraşului Breaza ce face obiectul închirierii, potrivit obiectivelor stabilite de către proprietar. 
		3.1.5. Chiriaşul nu poate subînchiria bunul ce face obiectul închirierii.
		3.1.6. Chiriaşul este obligat să respecte condiţiile impuse de natura bunului imobil proprietate publică  (materiale cu regim special, condiţii de siguranţă în exploatare,  protecţia muncii, condiţii privind folosirea şi conservarea patrimoniului, etc.). 
	3.2. Durata închirierii	
	3.2.1.Închirierea  se transmite pe o perioadă de 5 ani, începând cu data semnării contractului. Închirierea poate fi prelungită, pe o perioadă cel mult egală cu perioada inițială, prin acordul părţilor, prin act adiţional, în baza hotărârii Consiliului Local Breaza.
	3.3.Preţul de închiriere
3.3.1.Preţul minim  de pornire la licitaţie este cel prevăzut în HCL nr.113/10.10.2019, astfel cum a fost modificată prin HCL nr.3/26.01.2023, respectiv 29 lei/mp.
	3.3.2.Valoarea chiriei se poate modifica prin hotărârea Consiliului Local Breaza şi se va actualiza în luna ianuarie a fiecărui an cu indicele de inflaţie comunicat de INS. În cazul în care după aplicarea indicelui inflaţiei, ar rezulta o valoare anuală a preţului pentru anul în curs mai mică decât cea stabilită pentru anul anterior, preţul închirierii nu se va modifica.
	3.4. Garanţia
 	3.4.1. Garanția este obligatorie pentru ofertantul declarat câștigător și se stabilește la nivelul contravalorii a două chirii minime.
	     3.4.2. Garanția se achită prin Ordin de plată, în contul proprietarului sau prin numerar depus la casieria instituției.
	     3.4.3. Garanția se restituie ofertanților declarați necâștigători.
	3.4.4. Ofertantul declarat câștigător este obligat să reîntregească garanția la nivelul a două chirii rezultate în urma adjudecării licitației, după împlinirea unui termen de 20 de zile calendaristice de la data primirii comunicării referitoare la atribuirea contractului, conform punctului 1.18 din Instrucțiunile privind organizarea și desfășurarea licitației. 
 	     3.4.5. Ofertantul declarat câștigător pierde garanția constituită, în situația în care refuză încheierea contractului, contravaloarea acesteia reprezentând daunele-interese stabilite în acest sens.
 	3.4.6. Pentru ofertantul declarat câștigător garanția se restituie la încetarea contractului, dacă proprietarul nu și-a exercitat dreptul legal de a beneficia de aceasta, în condițiile reglementate prin contract.

	IV.MODALITATEA DE ÎNCHIRIERE
	4.1.Închirierea are loc prin licitaţie publică, potrivit prevederilor art. 333-348 din OUG nr. 57/2019 privind Codul administrativ.

	V. ÎNCHEIEREA CONTRACTULUI
          5.1. Primăria oraşului Breaza are obligaţia de a stabili oferta câştigătoare pe baza criteriului/criteriilor de atribuire precizate în documentaţia de atribuire.
		5.2. Contractul se încheie după împlinirea unui termen de 20 de zile calendaristice de la data realizării comunicării prevăzute la punctul 1.18 din Instrucțiunile privind organizarea și desfășurarea licitației, dar nu mai târziu de 40 de zile calendaristice de la data realizării comunicării către ofertant a deciziei referitoare la atribuirea contractului, sub sancțiunea plății de daune interese.
		5.3. Refuzul ofertantului declarat câștigător de a încheia contractul atrage după sine plata daunelor-interese stabilite conform punctului 3.4.5.
	5.4. În cazul în care ofertantul declarat câştigător refuză încheierea contractului, procedura de licitaţie se anulează, iar Primăria Oraşului Breaza reia procedura, în condiţiile legii, documentația aprobată păstrându-și valabilitatea.
	5.5. În cazul în care Primăria Oraşului Breaza nu poate încheia contractul cu ofertantul declarat câştigător din cauza faptului că ofertantul în cauză se află într-o situaţie de forţă majoră sau în imposibilitatea fortuită de a executa contractul, Primăria oraşului Breaza are dreptul să declare câştigătoare oferta clasată pe locul doi, în condiţiile în care aceasta este admisibilă.
	5.6. În cazul în care, în situaţia prevăzută la punctul 5.5 nu există o ofertă clasată pe locul doi, admisibilă, se aplică prevederile punctului 5.4.
	
	VI. CONDIŢIILE DE VALABILITATE OFERTE
	6.1 Condiţiile de valabilitate pe care trebuie să le îndeplinească ofertele sunt prevăzute în Instrucţiunile privind organizarea şi desfăşurarea licitaţiei. 

VII. ÎNCETAREA CONTRACTULUI

	7.1. Încetarea contractului de închiriere poate avea loc în următoarele situaţii:
(a) prin acordul părților 
(b) la expirarea duratei stabilită în contractul de închiriere, dacă părţile nu convin în scris prelungirea acestuia, în condiţiile legii;
(c) în cazul în care interesul naţional sau local o impune, prin denunţare unilaterală de către proprietar, cu plata  unei despagubiri juste şi prealabile în sarcina acestuia, în caz de dezacord fiind competenta instanţa de judecată;
(d) din cauze obiective dovedite cu documente justificative prin denunțare unilaterală către chiriaș, cu plata unei juste și prealabile despăgubiri, în caz de dezacord fiind competenta instanţa de judecată;
(e) În cazul în care chiriașul nu mai desfășoară activitate în spațiul amplasat pe terenul închiriat
(f) În cazul imposibilității obiective a chiriașului, prin renunțare, fără plata unei despăgubiri
(g) prin decesul chiriașului , în situația în care de pe urma acestuia nu există moștenitori legali sau în cazul în care aceștia renunță la contract, după caz 
7.2. În situațiile prevăzute la lit c, d, e și f, încetarea închirierii va opera după expirarea unei perioade de 10 de zile de la primirea notificării făcută de către proprietar .
7.3. Contractul de închiriere se reziliază în următoarele cazuri:
 (a)  în cazul nerespectării obligațiilor contractuale de către proprietar, cu plata unei despăgubiri în sarcina proprietarului ;
( b) în cazul nerespectării obligațiilor contractuale de către chiriaș;
 (c) în cazul neplății chiriei pe o perioadă de 3 luni ; 
7.4.  În cazurile prevăzute la art.11 alin 1 , lit c și d  valoarea despăgubirii se calculează prin aplicarea unui procent de 0,1 % din valoarea chiriei lunare, pentru fiecare lună rămasă până la expirarea contracului.
7.5.  La încetarea contractului de închiriere, din orice cauză, chiriașul este obligat să restituie bunurile ce au fost utilizate de acesta în derularea închirierii.
7.6. Contractul de închiriere poate fi preluat în aceleași condiții de către dobânditorul  spațiului comercial (în cazul transferului dreptului de proprietate), cu acordul Consiliului Local Breaza.

VIII. CLAUZE SPECIALE

8.1. La data organizării şi desfăşurării licitaţiei terenul este ocupat de un chioşc  proprietatea SC Calliope SRL.
8.2. Reprezentantul legal al societăţii va da o declaraţie pe proprie răspundere, autentificată la Biroul Public Notarial, din care să rezulte că în situaţia în care pierde licitaţia, se obliga să ridice chioşcul de pe teren, precum și că în cazul câștigării licitației, se obligă să realizeze lucrări de modernizare la chioșcurile existente în termen de maxim 6 luni.
B. INSTRUCȚIUNI PRIVIND ORGANIZAREA ȘI DESFĂȘURAREA LICITAȚIEI
		1.Condiții de transparență
1.1. În cazul procedurii de licitație, autoritatea contractantă – Primăria Oraşului Breaza – are obligația de a întocmi și publica anunțul de licitație, respectând condițiile reglementate de lege.
	   1.2. Persoanele interesate pot obține documentația de atribuire în baza unei solicitări adresate în acest sens pe suport de hârtie și/sau pe suport magnetic.
	  1.3. Primăria Oraşului Breaza are obligația de a pune la dispoziția persoanele interesate documentația de atribuire conform pct.1.2., contra cost, cu condiţia achitării taxei prevăzută la pct.7.1/fără plată în cazut transmiterii documentației prin mijloace electronice (e-mail).
	  1.4. În cazul prevăzut la pct.1.2. autoritatea contractantă are obligaţia de a pune documentaţia de atribuire la dispoziţia persoanei interesate cât mai repede posibil, într-o perioadă care nu trebuie să depăşească 4 zile lucrătoare de la primirea unei solicitări din partea acesteia.
	  1.5. Persoana interesată are obligaţia de a depune diligenţele necesare, astfel încât respectarea de către Primăria Oraşului Breaza a perioadei prevăzute pct.1.4. să nu conducă la situaţia în care documentaţia de atribuire să fie pusă la dispoziţia sa, cu mai puţin de 5 zile lucrătoare înainte de data-limită pentru depunerea ofertelor.
	1.6. Persoana interesată are dreptul de a solicita clarificări privind documentaţia de atribuire.
	1.7. Primăria Oraşului Breaza are obligaţia de a răspunde în mod clar, complet şi fără ambiguităţi, la orice clarificare solicitată, într-o perioadă care nu trebuie să depăşească 5 zile lucrătoare de la primirea unei astfel de solicitări. 
	1.8. Primăria Oraşului Breaza, are obligaţia de a transmite răspunsurile însoţite de întrebările aferente către toate persoanele interesate care au obţinut, în condiţiile prezentei secţiuni, documentaţia de atribuire, luând măsuri pentru a nu dezvălui identitatea celui care a solicitat clarificările respective.
	1.9. Fără a aduce atingere prevederilor pct.1.7, Primăria Oraşului Breaza are obligaţia de a transmite răspunsul la orice clarificare cu cel puţin 5 zile lucrătoare înainte de data-limită pentru depunerea ofertelor.
	1.10. În cazul în care solicitarea de clarificare nu a fost transmisă în timp util, punând astfel Primăria Oraşului Breaza în imposibilitatea de a respecta termenul prevăzut la pct.1.9, acesta din urmă are totuşi obligaţia de a răspunde la solicitarea de clarificare, în măsura în care perioada necesară pentru elaborarea şi transmiterea răspunsului face posibilă primirea acestuia, de către persoanele interesate înainte de data-limită de depunere a ofertelor.
	1.11. Procedura de licitaţie se poate desfăşura numai dacă în urma publicării anunţului de licitaţie au fost depuse cel puţin două oferte valabile.
	1.12. Autoritatea contractantă are obligaţia de a stabili oferta câştigătoare pe baza criteriului/criteriilor de atribuire precizate în documentaţia de atribuire.
	1.13. Pe parcursul aplicării procedurii de atribuire, autoritatea contractantă are dreptul de a solicita clarificări şi, după caz, completări ale documentelor prezentate de ofertanţi pentru demonstrarea conformităţii ofertei cu cerinţele solicitate.
	1.14. Solicitarea de clarificări este propusă de către comisia de evaluare şi se transmite de către autoritatea contractantă ofertanţilor în termen de 3 zile lucrătoare de la primirea propunerii comisiei de evaluare.
	1.15. Ofertanţii trebuie să răspundă la solicitarea autorităţii contractante în termen de 3 zile lucrătoare de la primirea acesteia.
	1.16. Autoritatea contractantă nu are dreptul ca, prin clarificările ori completările solicitate, să determine apariţia unui avantaj în favoarea unui ofertant.
	1.17. Comisia de evaluare va derula procedura licitației conform prevederilor legale care reglementează închirierea bunurilor proprietate publică/privată a unităților administrativ teritoriale.
	1.18. Autoritatea contractantă are obligaţia de a informa ofertanţii despre deciziile referitoare la atribuirea contractului, în scris, cu confirmare de primire, nu mai târziu de 3 zile lucrătoare de la emiterea acestora.
	1.19. În cadrul comunicării prevăzute la pct.1.18 autoritatea contractantă are obligaţia de a informa ofertantul/ofertanţii câştigător/câştigători cu privire la acceptarea ofertei/ofertelor prezentate.
	1.20. În cadrul comunicării prevăzute la pct.1.18 autoritatea contractantă are obligaţia de a informa ofertanţii care au fost respinşi sau a căror ofertă nu a fost declarată câştigătoare asupra motivelor ce au stat la baza deciziei respective. 
	1.21. Autoritatea contractantă poate să încheie contractul numai după împlinirea unui termen de 20 de zile calendaristice de la data realizării comunicării prevăzute la  pct.1.18.
2. Reguli privind oferta
	2.1. Ofertantul are obligaţia de a elabora oferta în conformitate cu prevederile documentaţiei de atribuire.
	2.2. Ofertele se redactează în limba română.
	2.3. Ofertele se depun la sediul autorităţii contractante, în două plicuri sigilate, unul exterior şi unul interior, care se înregistrează la registratura Primăriei Oraşului Breaza, în ordinea primirii lor, în registrul de intrare-ieșire, precizându-se data şi ora.
	2.4. Pe plicul exterior se va indica obiectul licitaţiei pentru care este depusă oferta. Plicul exterior va trebui să conţină:
	a) o fişă cu informaţii privind ofertantul şi o declaraţie de participare, semnată de ofertant, fără îngroşări, ştersături sau modificări;
	b) acte doveditoare privind calităţile şi capacităţile ofertanţilor, conform solicitărilor autorităţii contractante;
	c) acte doveditoare privind intrarea în posesia caietului de sarcini.
	2.5. Pe plicul interior, care conţine oferta propriu-zisă, se înscriu numele sau denumirea ofertantului, precum şi domiciliul sau sediul social al acestuia, după caz.
	2.6. Oferta va fi depusă într-un număr de exemplare stabilit de către Primăria Oraşului Breaza şi prevăzut în anunţul de licitaţie. Fiecare exemplar al ofertei trebuie să fie semnat de către ofertant.
	2.7. Fiecare participant poate depune doar o singură ofertă.
	2.8. Oferta are caracter obligatoriu, din punct de vedere al conţinutului, pe o perioadă de 90 de zile.
	2.9. Persoana interesată are obligaţia de a depune oferta la adresa şi până la data-limită pentru depunere, stabilite în anunţul procedurii de licitație.
	2.10. Riscurile legate de transmiterea ofertei, inclusiv forţa majoră, cad în sarcina persoanei interesate.
	2.11. Oferta depusă la o altă adresă a autorității contractante decât cea stabilită și menționată în anunțul de licitație sau după expirarea datei-limită pentru depunere se returnează nedeschisă.
	2.12. Conţinutul ofertelor trebuie să rămână confidenţial până la data stabilită pentru deschiderea acestora, Primăria Oraşului Breaza urmând a lua cunoştinţă de conţinutul respectivelor oferte numai după această dată.
	2.13. Deschiderea plicurilor interioare se face numai după semnarea procesului-verbal prevăzut la punctul 2.15, de către toţi membrii comisiei de evaluare şi de către ofertanţi.
	2.14. Sunt considerate oferte valabile ofertele care îndeplinesc criteriul/criteriile de valabilitate prevăzute în caietul de sarcini al licitaţiei.
	2.15. În urma analizării ofertelor, de către comisia de evaluare, pe baza criteriului/criteriilor de valabilitate, secretarul acesteia întocmeşte un proces-verbal în care menţionează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura de licitaţie. Procesul-verbal se semnează de către toţi membrii comisiei de evaluare.
	2.16. În baza procesului-verbal care îndeplineşte condiţiile prevăzute la punctul 2.15, comisia de evaluare întocmeşte, în termen de o zi lucrătoare, un raport pe care îl transmite autorităţii contractante.
	2.17. În termen de 3 zile lucrătoare de la primirea raportului comisiei de evaluare, Primăria Oraşului Breaza informează în scris, cu confirmare de primire, ofertanţii ale căror oferte au fost excluse, indicând motivele excluderii.
	2.18. În cazul în care în urma publicării anunţului de licitaţie nu au fost depuse cel puţin două oferte valabile, Primăria Oraşului Breaza este obligată să anuleze procedura şi să organizeze o nouă licitaţie, cu respectarea procedurii prevăzute la punctele 2.1 – 2.13.
3.Comisia de evaluare
	3.1.La nivelul autorităţii publice contractante se organizează o comisie de evaluare, componenţa acesteia fiind aprobată prin dispoziția primarului.
3.2.Comisia de evaluare este compusă dintr-un număr impar de membrii, care nu nu poate fi mai mic de 5, din componența acesteia făcând parte și reprezentanți ai Consiliului Local al oraşului Breaza, desemnați prin hotărârea de aprobare a închirierii.
3.3. Fiecăruia dintre membrii comisiei i se poate desemna un supleant.
3.4.Președintele comisiei de evaluare și secretarul acesteia sunt numiți dintre reprezentanții acestuia în comisie prin dispoziţie a primarului.
	 4.Condițiile de participare la licitație
	4.1. Are dreptul de a participa la licitaţie orice persoană fizică sau juridică, română sau străină, care îndeplineşte cumulativ următoarele condiţii:
	a) a plătit toate taxele privind participarea la licitaţie, inclusiv garanţia stabilită, prin caietul de sarcini;
	b) a depus oferta sau cererea de participare la licitaţie, împreună cu toate documentele solicitate în documentaţia de atribuire, în termenele prevăzute în documentaţia de atribuire;
	c) are îndeplinite la zi toate obligaţiile exigibile de plată a impozitelor, a taxelor şi a contribuţiilor către bugetul consolidat al statului şi către bugetul local;
	d) nu este în stare de insolvenţă, faliment sau lichidare.
	4.2. Nu are dreptul să participe la licitaţie persoana care a fost desemnată câştigătoare la o licitaţie publică anterioară privind bunurile oraşului Breaza în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la desemnarea persoanei respective drept câştigătoare la licitaţie.
	5. Documente obligatorii
          5.1. Ofertanții vor depune, împreună cu oferta, următoarele documente obligatorii:
       I.pentru persoane juridice:
a)  cerere de participare la licitație;
b) copie certificat de înregistrare fiscală;
c) ordinul de plată sau chitanță, după caz, în original, a taxei de participare și a taxei pentru obținerea documentației;
d) chitanța sau ordinul de plată vizat de bancă pentru garanția obligatorie stabilită prin caietul de sarcini, în original;
e) certificat fiscal din care să rezulte că nu înregistrează datorii la bugetul de stat, eliberat de organul fiscal de la domiciliul sau sediul ofertantului;
f) certificat fiscal din care să rezulte că nu înregistrează datorii la bugetul local, eliberat de Primăria Oraşului Breaza;
g) dovada de la compartimentul juridic din care să rezulte că ofertantul nu se află în litigiu cu UAT şi autorităţile publice locale Breaza, litigiu care are ca obiect pretenţii;
h) certificat constatator emis de oficiul registrului comerțului din care să rezulte domeniul de activitate cod CAEN 4762 cu valabilitate 30 de zile;
i) declaraţie din care să rezulte că nu se află în situaţia în care a fost desemnată câştigătoare la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la desemnarea persoanei respective drept câştigătoare la licitaţie.
j)  modelul de contract însuşit de ofertant pe care acesta va menționa : “Am citit şi sunt de acord fără rezerve cu termenii şi condiţiile contractuale şi consimţim că, în cazul în care oferta noastră este stabilită ca fiind câştigătoare să semnăm contractul în conformitate cu prevederile din Documentaţia de atribuire şi cu necesităţile autorităţii contractante”;
k) prezentarea Declaraţiei notariale cuprinse la pct.8.2. din Caietul de sarcini. 
II. pentru persoane fizice
	a)  cerere de participare la licitație;
b) copie CI;
	c) ordinul de plată sau chitanță, după caz, în original, a taxei de participare și a taxei pentru obținerea documentației;
	d) chitanța sau ordinul de plată vizat de bancă pentru garanția obligatorie stabilită prin caietul de sarcini, în original;
	e) certificat fiscal din care să rezulte că nu înregistrează datorii la bugetul de stat, eliberat de organul fiscal de la domiciliul sau sediul ofertantului;
	f) certificat fiscal din care să rezulte că nu înregistrează datorii la bugetul local, eliberat de Primăria Oraşului Breaza;
g) dovada de la compartimentul juridic din care să să rezulte că ofertantul nu se află în litigiu cu UAT şi autorităţile publice locale Breaza, litigiu care are ca obiect pretenţii;
h) copie atestat producător (original, copie legalizată sau copie xerox semnată pentru conformitate cu originalul);
i) document de înregistrare sanitară-veterinară şi pentru siguranţa alimentelor pentru unităţile de vânzare cu amănuntul (original , copie legalizată sau copie xerox semnată pentru conformitate cu originalul), după caz;
j) declaraţie din care să rezulte că nu se află în situaţia în care a fost desemnată câştigătoare la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la desemnarea persoanei respective drept câştigătoare la licitaţie;
	k)  modelul de contract însuşit de ofertant pe care acesta va menționa : “Am citit şi sunt de acord fără rezerve cu termenii şi condiţiile contractuale şi consimţim că, în cazul în care oferta noastră este stabilită ca fiind câştigătoare să semnăm contractul în conformitate cu prevederile din Documentaţia de atribuire şi cu necesităţile autorităţii contractante”.
l) prezentarea Declaraţiei notariale cuprinse la pct. 8.3 din Caietul de sarcini 
	6. Criterii de atribuire a contractului de închiriere
		6.1. Criterii de atribuire al contractului de închiriere sunt:
A) 40% cel mai mare  nivel al chiriei;
B) 40% capacitatea economico-financiară a ofertanţilor;
C) 20% protecţia mediului înconjurător.
Modalitatea de stabilire a punctajului:
A) pentru oferta cu cel mai mare nivel a chiriei ofertat se aplică punctajul maxim, iar pentru celelalte niveluri ofertate, punctajul se aplică proporţional;
B)  pentru oferta cu cea mai mare cifră de afaceri rezultată din balanţă şi bilanţul contabil se acordă punctaj maxim, iar pentru celelalte punctajul se acordă proporţional
C) pentru oferta cu cele mai multe măsuri menţionate se acordă punctajul maxim, iar pentru celelate, punctajul se aplică proporţional .
	7.Taxe instituite în vederea organizării și desfășurării licitației
	7.1. Se stabilește o taxă în cuantum de 16 lei (calculată la nivelul taxei eliberare fotocopii documente raportant la număr de pagini ale documentației) pentru punerea la dispoziția persoanelor interesate a documentației de atribuire, pe suport de hârtie.
	7.2. În vederea participării la licitație a persoanelor interesate se stabilește o taxă de participare în valoare de 100 lei.





C. CONTRACT - CADRU DE ÎNCHIRIERE
Nr.________/________________


	CAPITOLUL I: PĂRŢILE
	Art.1
	Oraşul Breaza, cu sediul în Breaza, str. Republicii, nr.82B, prin primar, 
 în calitate de proprietar și 
	S.C./A.S./C.S./P.F.A./I.I. _______________ cu sediul în __________, reprezentată de _____________, în calitate de chiriaș,
	În baza:
	 H.C.L. nr._____/30.03.2023 privind aprobarea închirierii prin licitaţie publică a unui teren proprietate publică a orașului Breaza;
	Având în vedere procesul-verbal de adjudecare al licitației  nr._____/_______, înţelegem să încheiem prezentul contract de închiriere  

	CAPITOLUL II: OBIECTUL CONTRACTULUI
	Art.2 (1) - Obiectul contractului îl reprezintă închirierea terenului proprietate publică a oraşului Breaza,  situat în Breaza, str.__________________, nr.____, jud.Prahova,  în vederea amplasării unui chioșc destinat difuzării presei și activităților comerciale complementare.
	(2) – Predarea imobilului se face în termen de maxim 3 zile de la data încheierii contractului de închiriere, pe baza procesului - verbal de predare-primire, încheiat între proprietar și chiriaș.

	CAPITOLUL III: DESTINAŢIA
	Art.3.(1) - Imobilul închiriat va fi folosit de chiriaş în vederea amplasării unui chioșc destinat difuzării presei și activităților comerciale complementare.
		(2) - Destinaţia imobilului închiriat nu va putea fi schimbată.

	CAPITOLUL IV: DURATA
	Art.4.(1) - Termenul de închiriere este de _____ ani, începând cu data de _____________, cu posibilitatea prelungirii, prin act adiţional, pe o perioadă cel mult egală cu perioada inițială.
		(2) - Cu 60 de zile înainte de expirarea contractului, la cererea chiriaşului, proprietarul poate prelungi contractul, prin act adiţional, în baza hotărârii Consiliului Local Breaza.

	CAPITOLUL V: CHIRIA
Art.5.
(1) Chiria lunară este de _____ lei/mp/lună şi se plăteşte până în ultima zi lucrătoare a lunii, pentru luna în curs.
(2) Plata chiriei se face în contul ______________ oraşului Breaza, sau în numerar la casieria Primăriei oraşului Breaza.
(3) Valoarea chiriei se poate modifica prin hotărârea Consiliului Local Breaza 
şi se va actualiza în luna ianuarie a fiecărui an cu indicele de inflaţie comunicat de INS. În cazul în care după aplicarea indicelui inflaţiei, ar rezulta o valoare anuală a preţului pentru anul în curs mai mică decât cea stabilită pentru anul anterior, preţul închirierii nu se va modifica.
	CAPITOLUL VI: DREPTURI ȘI OBLIGAȚII
Art.6. – Proprietarul are următoarele drepturi și/sau obligații: 
	a) să predea terenul, pe bază de proces-verbal, încheiat după semnarea contractului;
b) să încaseze chiria, în conformitate cu dispozițiile contractului de închiriere;
c) să beneficieze de garanția constituită de chiriaș;
d) să asigure folosința netulburată a terenului pe tot timpul închirierii;
	e) să controleze executarea obligațiilor chiriașului  și respectarea condițiilor închirierii, ori de câte ori este nevoie, fară a stânjeni folosința terenului de către chiriaș.

	Art.7. (1)– Chiriașul are următoarele drepturi și/sau obligații:
	(a) să nu aducă atingere dreptului de proprietate publică prin faptele şi actele juridice săvârşite
	b) să achite chiria şi plata utilităților corespunzătoare spațiului amplasat pe terenul închiriat, în cuantumul şi la termenele stabilite prin contract;
	c) să folosească terenul conform destinaţiei sale;
	d) să exploateze imobilul închiriat ca un bun proprietar;
	e) să restituie bunul, pe bază de proces-verbal, la încetarea, din orice cauză, a contractului de închiriere;
	
CAPITOLUL VII: RĂSPUNDEREA CONTRACTUALĂ

	Art.8. (1) - În cazul în care chiriaşul nu achită proprietarului chiria datorată la termenele prevăzute în prezentul contract, el datorează 1% cu titlu de majorări de întârziere, din cuantumul chiriei neachitate în termen, calculate pentru fiecare lună sau fracțiune de lună, începând cu ziua imediat următoare termenului de scadență și până la data stingerii sumei datorate inclusiv.
(2) În cazul în care chiriaşul foloseşte spaţiul contrar destinaţiei stabilite,
contractul de închiriere se reziliază de plin drept, în baza unei notificări transmisă în acest sens.
(3) Neplata chiriei, folosirea spaţiului în alt scop decât cel pentru care a fost închiriat, precum şi orice altă încălcare a obligaţiilor contractuale de către chiriaș dau dreptul proprietarului să reţină contravaloarea garanţiei. Titularul dreptului de închiriere este obligat să reîntregească garanţia.
	(4) - Neîndeplinirea, în parte sau în tot, a condiţiilor stabilite prin prezentul contract şi la termenele fixate, dă dreptul proprietarului, în baza unei notificări transmise, fără intervenția instanței de judecată  să considere contractul reziliat.
	(5) Notificările prevăzute la acest capitol se transmit cu 30 de zile anterior luării măsurilor. 

	CAPITOLUL VIII: CESIUNEA CONTRACTULUI DE LOCAŢIUNE
	Art.9. – Chiriașul nu are dreptul să încheie o sublocațiune sau să cedeze locațiunea.
				
	CAPITOLUL IX: FORŢA MAJORĂ
	Art.10.(1) - Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul contract.
		  (2) - Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.
		  (3) - Partea care invocă forţa majoră are obligaţia să o aducă la cunoştinţa celeilalte părţi, în scris, în maximum 5(cinci) zile de la apariţie, iar dovada forţei majore se va comunica în maximum 15(cincisprezece) zile de la apariţie.
		  (4) - Data de referinţă este data ştampilei poştei de expediere.
		  (5) - Partea care invocă forţa majoră are obligaţia să aducă la cunoştinţa celeilalte părţi încetarea cauzei acesteia în maximum 15(cincisprezece) zile de la încetare.
		  (6) - Dacă aceste împrejurări şi consecinţele lor durează mai mult de                   6 (şase) luni, fiecare partener poate renunţa la executarea contractului pe mai departe. În acest caz, nici una din părţi nu are dreptul de a cere despăgubiri de la cealaltă parte, dar ele au îndatorirea de a-şi onora toate obligaţiile până la această dată.

	CAPITOLUL X: ÎNCETAREA CONTRACTULUI
	Art.11. - (1)Contractul de închiriere încetează în cazurile următoare:
(a) prin acordul părților 
(b) la expirarea duratei stabilită în contractul de închiriere, dacă părţile nu convin în scris prelungirea acestuia, în condiţiile legii;
(c) în cazul în care interesul naţional sau local o impune, prin denunţare unilaterală de către proprietar, cu plata  unei despagubiri juste şi prealabile în sarcina acestuia, în caz de dezacord fiind competenta instanţa de judecată;
(d) din cauze obiective dovedite cu documente justificative prin denunțare unilaterală către chiriaș, cu plata unei juste și prealabile despăgubiri, în caz de dezacord fiind competenta instanţa de judecată;
(e) În cazul în care chiriașul nu mai desfășoară activitate în spațiul amplasat pe terenul închiriat
(f) În cazul imposibilității obiective a chiriașului, prin renunțare, fără plata unei despăgubiri
(g) prin decesul chiriașului , în situația în care de pe urma acestuia nu există moștenitori legali sau în cazul în care aceștia renunță la contract, după caz 
(2) În situațiile prevăzute la lit c, d, e și f, încetarea închirierii va opera după expirarea unei perioade de 10 de zile de la primirea notificării făcută de către proprietar .
(3) Contractul de închiriere se reziliază în următoarele cazuri:
 (a)  în cazul nerespectării obligațiilor contractuale de către proprietar, cu plata unei despăgubiri în sarcina proprietarului ;
( b) în cazul nerespectării obligațiilor contractuale de către chiriaș ;
 (c) în cazul neplății chiriei pe o perioadă de 3 luni ; 
(4)  În cazurile prevăzute la art.11 alin 1 , lit c și d  valoarea despăgubirii se calculează prin aplicarea unui procent de 0,1 % din valoarea chiriei lunare, pentru fiecare lună rămasă până la expirarea contracului.
(5)  La încetarea contractului de închiriere, din orice cauză, chiriașul este obligat să restituie bunurile ce au fost utilizate de acesta în derularea închirierii.
(6) Contractul de închiriere poate fi preluat în aceleași condiții de către dobânditorul  spațiului comercial (în cazul transferului dreptului de proprietate), cu acordul Consiliului Local Breaza.

	CAPITOLUL XI: CLAUZA DE NESCHIMBARE
	Art.12.(1) - Prezentul contract conţine un număr de 12(douăsprezece) capitole şi un număr de 1 (treisprezece) articole, ultimul capitol fiind intitulat ”Soluționarea litigiilor” şi are un articol.
		  (2) - Părţile cunosc conţinutul contractului şi ale prezentei clauze şi semnează.
		  (3) - Orice modificare a prezentului contract nu se poate face decât cu acordul părţilor, consemnat într-un act adiţional.
	
	CAPITOLUL XII: SOLUŢIONAREA LITIGIILOR
	Art.13. - Orice litigiu decurgând din sau în legătură cu acest contract, inclusiv referitor la validitatea, interpretarea, executarea ori desfiinţarea lui, se va soluţiona pe cale amiabilă sau de către instanţele judecătoreşti competente.
Prezentul contract s-a încheiat și semnat astăzi ..................... în ......... exemplare.
  
	PROPRIETAR, 				                                  CHIRIAȘ,




Preşedinte de şedinţă,                                                                       Contrasemnează,
Consilier local,                                                                          Secretar general oraş, 
Necula Emanuel                                                   		   Goran Maria-Cătălina 

